Έρευνα των βασικών και ευγενών μετάλλων στην Περιροδοπική ζώνη της Θράκης:
Creators: name: Μέλφος, Βασίλειος Ι.
Publisher: name: Aristotle University of Thessaloniki
Year: 1995
Subjects: subject: Στρωματέγκλειστα κοιτάσματα μεταλλευμάτων
subject: Κοιτάσματα πορφυριτικού Cu-Mo
subject: Ρευστά εγκλείσματα
subject: Γεωχημεία
subject: Stratabound Ore Deposits
subject: Porphyry Cu-Mo Ore Deposits
subject: Fluid Inclusions
subject: Geochemistry
subject: FOS: Earth and related environmental sciences

description: Αντικείμενο της παρούσας διδακτορικής διατριβής είναι η μελέτη μεταλλοφόρων εμφανίσεων στην Περιροδοπική ζώνη της Θράκης. Στην περιοχή Ξυλαγανής, στην τοποθεσία Μυλόρεμα εντοπίστηκε χρυσοφόρος στρωματέγκλειστη μεταλλοφορία Fe-Cu-(Zn-Pb), μέσα σε ηφαιστειακά πετρώματα (λάβες και πυροκλαστικά πετρώματα) Μεσοζωικής ηλικίας που έχουν υποστεί μεταμόρφωση πολύ χαμηλού έως χαμηλού βαθμού. Τα μεταλλοφόρα σώματα εντοπίζονται πυριτιωμένα κυρίως με τη μορφή φακών, σε συμφωνία με τα μεταηφαιστειακά πετρώματα. Διακρίνουμε πέντε τύπους μεταλλοφορίας: διάσπαρτη, διάσπαρτη έως συμπαγής, με τη μορφή λεπτών στρωμάτων, συμπαγής και διάσπαρτη σε χαλαζιακές φλέβες. Η ορυκτολογική της σύσταση αποτελείται από σιδηροπυρίτη, frambοidal σιδηροπυρίτη, χαλκοπυρίτη, σφαλερίτη, γαληνίτη, μαγνητοπυρίτη, τενναντίτη και χρυσό. Ο Au βρίσκεται σε περιεκτικότητες οι οποίες κυμαίνονται από 0,1 έως 6,4 ppm. Οι μεταλλοφόροι πυριτιωμένοι φακοί που βρίσκονται σε συμφωνία με τα μεταηφαιστειακά πετρώματα, τα λεπτά στρώματα μεταλλοφορίας και οι συμπαγείς φακοί και κοίτες μεταλλοφορίας που είναι παράλληλα με τη στρώση του πετρώματος ξενιστή, αποτελούν ένδειξη για την ταυτόχρονη απόθεση της μεταλλοφορίας με τα ηφαιστειακά πετρώματα. Για τις συνθήκες απόθεσης της μεταλλοφορίας υποθέτουμε ότι αυτή σχηματίστηκε σε ένα υποθαλάσσιο ηφαιστειακό περιβάλλον. Η κυκλική κυκλοφορία του θαλάσσιου νερού και σε μικρότερο βαθμό του μαγματικού μέσα από τα ρήγματα και τις διαρρήξεις αποτέλεσε πιθανώς το σημαντικότερο παράγοντα σχηματισμού της μεταλλοφορίας. Η μέγιστη θερμοκρασία σχηματισμού ήταν περίπου 300°C. Η μεταλλοφορία στη Μαρώνεια, στην τοποθεσία Κτίσματα, είναι τύπου πορφυριτικού Cu-Mο και συνδέεται με τον Τριτογενή πορφυριτικό μικργρανίτη. Εντοπίστηκαν τρεις ζώνες υδροθερμικής εξαλλοίωσης: η αργιλική, η φυλλιτική και η προπυλιτική. Ο μικρογρανίτης σε ορισμένες θέσεις μέσα στη φυλλιτική ζώνη έχει υποστεί έντονη πυριτίωση. Εντοπίζονται τρεις πυριτιωμένες ζώνες, στο βορειοανατολικό, νοτιοανατολικό και νότιο τμήμα του μικρογρανίτη. Διακρίναμε τέσσερις τύπους μεταλλοφορίας: διάσπαρτη, φλεβοειδή, με τη μορφή ακανόνιστων συγκεντρώσεων και την οξειδωμένη. Η ορυκτολογική σύσταση της μεταλλοφορίας αποτελείται από σιδηροπυρίτη, χαλκοπυρίτη, κουβανίτη, μαγνητοπυρίτη, πεντλανδίτη, μολυβδαινίτη, σφαλερίτη, γαληνίτη, βισμουθινίτη, κοβελλίνη, μολυβδούχο τετραεδρίτη, μολυβδούχο τεναντίτη, ζικενίτη, χαλκοστιμπίτη, φαματινίτη, βουρνονίτη, βουλανζερίτη και μαγνητίτη. Από τα αποτελέσματα της γεωχημικής έρευνας στους πυρήνες τεσσάρων γεωτρήσεων που έγιναν από την από την Εταιρεία ΑΕΕΧΠ &amp; ΛIΠΑΣΜΑΤΩΝ το 1973, διαπιστώθηκαν μέγιστες περιεκτικότητες σε Au έως 12 ppm, σε Ag έως 17 ppm, σε Cu έως 2,00 % και σε Fe έως 37,50% (Γεώτρηση 1). Από τις χημικές αναλύσεις που έγιναν στο πλαίσιο της παρούσας διατριβής διαπιστώθηκαν περιεκτικότητες σε Μο έως 7600 ppm (μ.ό. 314 ppm), σε Cu έως 5460 ppm (μ.ό. 343 ppm), σε Zn έως 1800 ppm (μ.ό. 36 ppm), σε Pb έως 2640 ppm (μ.ό. 104 ppm). Οι υψηλότερες περιεκτικότητες σε Au είναι περίπου 1 ppm. Η χημική μελέτη του μολυβδαινίτη έδειξε ότι αποτελείται από δύο τύπους: τον εξαγωνικό (2Η1) και τον ρομβοεδρικό (3R) καθώς και τον φτωχό σε Re (0,12 έως 0,66%) και τον πλούσιο σε Re (0,95 έως 2,88%) μολυβδαινίτη. Η μελέτη των ρευστών εγκλεισμάτων έδειξε ότι υπάρχουν τέσσερις τύποι εγκλεισμάτων με θερμοκρασίες ομογενοποίησης που κυμαίνονται από 260 έως 460°C, με ένα μέγιστο στους 370°C. Οι πιέσεις σχηματισμού της μεταλλοφορίας υπολογίστηκαν μεταξύ 150 και 510 bars. Ο βρασμός αποτέλεσε πιθανώς το σημαντικότερο μηχανισμό απόθεσης της μεταλλοφορίας. Για την πιθανότητα μίξης του μαγματικού με μετεωρικό νερό ως μηχανισμού απόθεσης της μεταλλοφορίας δεν υπάρχουν ενδείξεις. Όσον αφορά την προέλευση των μεταλλικών στοιχείων υποθέτουμε ότι το μάγμα έπαιξε το σημαντικότερο ρόλο.
description: The present thesis deals with the mineralizations of the Circum Rhodope Belt (CRB) in Thrace. Near Xylagani, at the Milorema stream, a stratabound gold-bearing Fe-Cu-(Zn-Pb) type mineralization occurs hosted in the Mesozoic volcanics (lavas and pyroclastics) metamorphosed to very low to low grade stage, forming lensoidal silicified mineralized bodies. On the basis of the textural features five types of mineralization are recognized: disseminated, disseminated to massive, massive, thin layered and disseminated mineralization in quartz veins. The ore mineral assemblage consists of pyrite, framboidal pyrite, chalcopyrite, sphalerite, galena, pyrrhotite, tennantite and gold. The Au contents vary between 0.1 and 6.3 ppm. Textural features such as mineralized silicified lenses and thin mineralized layers, conformable to the metavolcanics, suggest simultaneous deposition of the ore bodies and its host rocks. Framboidal and microcrystalline pyrite are in favor of a syngenetic origin of the ore. A circulating hydrothermal system (convection cell) in a submarine volcanic environment is probably responsible for the ore formation - a model atributed to most similar mineralizations. Sea water, being a very good leaching agent, circulated through faults and cracks, removed from the volcanics all possible metallic elements and silica and deposited them close to the sea bottom. Cooling and pressure drop of the hydrothermal system due to mixing with sea water is considered to the responsible mechanism for ore deposition. The deposit in Maronia area, Ktismata hill, is a porphyry type Cu-Mo mineralization associated with a Tertiary porphyry microgranite. Three hydrothermal alteration zones were recognized in the investigated area: an argillic, a phyllic and a propylitic. Three highly silicified zones, located at the northeastern, southeastern and south part of the microgranite, have been found in the phyllic zone. The following types of mineralization were identified: disseminations, veinlets, segregations and oxidized. The ore consists of pyrite, chalcopyrite, cubanite, pyrrhotite, pentlandite, molybdenite, sphalerite, galena, bismuthinite, covellite, plumbian tetrahedrite, plumbian tennantite, zinkenite, chalcostibite, famatinite, bournonite, boulangerite and magnetite. In 1973, geochemical investigations that included drilling was carried out by "Hellenic Chemical Products And Fertilizers Co.Ltd". In drill core No 1 an 1m thick horizon contained 12ppm Au, 17ppm Ag, 2.00% Cu and 37.50% Fe. Chemical analyses carried out in the present study revealed that the maximum amounts in surface samples are as follows: Mo 7600ppm, Cu 5460ppm, Zn 1800ppm, Pb 2640 and Au 1ppm. Microprobe analyses showed two chemically different groups of molybdenite: Re-poor (0.12-0.66wt%) and Re-rich (0.95-2.88wt%). Microthermometric study revealed four types of fluid inclusions with homogenization temperatures varying from 260 to 460°C, with a distinct peak at 370°C. The estimated pressures of the fluids range from 150 to 510 bars. Boiling was the most important process for the mineralization deposition. Magma is considered to be the possible source for metals. Mixing of magmatic and meteoric water is not excluded.